PATVIRTINTA

Vilkaviškio pradinės mokyklos

direktoriaus 2025 m. balandžio 4 d.

įsakymu Nr. V-37

**VILKAVIŠKIO PRADINĖS MOKYKLOS**

**LOGOPEDO PAREIGYBĖS APRAŠYMAS**

**I SKYRIUS**

**PAREIGYBĖ**

1. Logopedo pareigybė yra priskiriama specialistų pareigybių grupei.

2. Pareigybės lygis – A2.

3. Pareigybės paskirtis – teikti specialiąją pedagoginę pagalbą mokiniams, turintiems kalbos ir kitų komunikacijos sutrikimų, taip pat kochlearinių implantų naudotojams (toliau – mokiniai, turintys kalbos sutrikimų).

4. Pareigybės pavaldumas – direktoriaus pavaduotojui ugdymui.

**II SKYRIUS**

**SPECIALIEJI REIKALAVIMAI LOGOPEDO KVALIFIKACIJAI**

5. Logopedas turi atitikti šiuos specialiuosius reikalavimus:

5.1. Logopedu gali dirbti ir specialiąją pedagoginę (logopedinę) pagalbą gali teikti asmuo, atitinkantis vieną iš toliau nurodytų reikalavimų:

5.1.1. yra įgijęs aukštąjį universitetinį išsilavinimą, pedagogo kvalifikaciją ir baigęs studijų programą ar specializaciją, skirtą logopedams rengti;

5.1.2. yra įgijęs aukštąjį universitetinį išsilavinimą, logopedo ar defektologo ir logopedo, ar oligofrenopedagogo kvalifikaciją;

5.1.3. yra įgijęs aukštąjį universitetinį išsilavinimą, specialiosios pedagogikos kvalifikacinį laipsnį ir studijų metu baigęs ne trumpesnį kaip 60 studijų kreditų logopedijos studijų modulį;

5.1.4. yra įgijęs aukštąjį universitetinį išsilavinimą ir baigęs specialiosios pedagogikos (logopedijos) studijų programą (specializaciją);

5.1.5. yra įgijęs aukštąjį universitetinį išsilavinimą, pedagogo kvalifikaciją ir aukštojoje mokykloje baigęs ne trumpesnį kaip 60 studijų kreditų logopedijos studijų modulį.

5.2. gebėti įvertinti kalbos raidos ypatumus, kalbos ir kitus komunikacijos sutrikimus, vaikų / mokinių specialiuosius poreikius;

5.3. išmanyti vaikų / mokinių, turinčių kalbos sutrikimų, specialiosios pedagoginės pagalbos teikimo metodus, gebėti juos taikyti šalinant šių mokinių kalbos sutrikimus;

5.4. gebėti bendrauti ir bendradarbiauti su vaikais / mokiniais, turinčiais kalbos sutrikimų, bendradarbiauti su mokytojais, kitais asmenimis, tiesiogiai dalyvaujančiais ugdymo procese, vaikų / mokinių tėvais (globėjais, rūpintojais), švietimo pagalbos tarnybos, sveikatos priežiūros, švietimo ir kitų įstaigų darbuotojais;

5.5. išmanyti Bendrųjų, specialiųjų programų ir išsilavinimo standartus, Bendruosius ugdymo planus, kalbos vertinimo metodikas;

5.6. mokėti savarankiškai planuoti ir organizuoti savo veiklą, spręsti iškilusias problemas ir konfliktus bei dirbti komandoje sprendžiant vaikų / mokinių problemas;

5.7. mokėti kaupti, sisteminti, apibendrinti informaciją ir rengti išvadas;

5.8. mokėti suteikti pirmąją medicininę pagalbą;

5.9. žinoti saugos darbe, priešgaisrinės saugos, elektros saugos reikalavimus;

5.10. laikytis mokyklos darbo tvarkos taisyklių;

5.11. būti sąžiningu, mandagiu, tvarkingu, savarankišku, komunikabiliu, diplomatišku, atidžiu, pareigingu, darbščiu, gebėti bendrauti ir bendradarbiauti;

5.12. vadovautis Lietuvos Respublikos įstatymais ir poįstatyminiais aktais, Vyriausybės nutarimais ir kitais Lietuvoje Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą, šiuo pareigybės aprašymu ir kitais mokyklos direktoriaus įsakymais patvirtintais vidaus dokumentais.

**III SKYRIUS**

**LOGOPEDO FUNKCIJOS**

6. Logopedo tiesioginio darbo funkcijos:

6.1. įvertinti pagalbos ugdymo procese reikmes ir (ar) SUP:

6.1.1. identifikuoti vaiko/mokinio ugdymosi ir dalyvavimo ugdymo procese sunkumų pobūdį;

6.1.2. atlikti vaiko/mokinio ugdymosi poreikių vertinimą, stebint jį ugdymo procese, išskirti ugdymosi galias ir sunkumus, svarbius ugdymosi aplinkos veiksnius, analizuoti ugdymosi sunkumų  pobūdį ir dėl to kylantį pagalbos poreikį;

6.1.3. nustatyti vaiko/mokinio ugdymosi pagalbos ir intervencijos priemones, individualių ugdymosi poreikių tenkinimo kryptis ir būdus, analizuoti,  aptarti su ugdymo proceso dalyviais (mokiniu, mokytojais, kitais pagalbą teikiančiais specialistais, mokyklos vaiko gerovės komisijos (toliau – VGK) nariais, specialistais) vaiko/mokinio mokymosi pasiekimus ir  pažangą;

6.1.4. dalyvauti atliekant vaiko/mokinio ugdymosi poreikių įvertinimą, supažindinti vaiką/mokinį ir jo tėvus (globėjus, rūpintojus) su ugdymosi sunkumų vertinimo ar SUP įvertinimo rekomendacijų įgyvendinimu mokykloje, identifikuoti ir suderinti lūkesčius pagalbai;

6.2. teikti pagalbą:

6.2.1. atsižvelgti į vaikų/mokinių reikmes, pasirinkti ir derinti įvairias pagalbos teikimo formas: organizuoti individualias, pogrupines ar grupines pratybas kabinete ir (ar) teikti pagalbą vaiko/mokinio įprastoje ugdymosi aplinkoje ar kitose ugdymui skirtose erdvėse;

6.2.2. padėti vaikui/mokiniui pažinti savo stiprybes, planuoti mokymąsi, didinant mokinių, turinčių SUP, mokymosi motyvaciją, savarankiškumą;

6.2.3. prireikus stebėti vaiką/mokinį ugdymo procese, kartu su mokytoju parinkti mokymo(si) strategijas, priemones (informacinių-komunikacinių technologijų, kompensacinės ugdymosi technikos, skaitmenines, augmentinės ir alternatyviosios komunikacijos priemones), padedančias lavinti vaikų/mokinių nepakankamai išlavėjusias funkcijas, kognityvinius ar kitus procesus, įgalinti jį dalyvauti ugdymo procese;

6.2.4. dalyvauti kuriant universalaus dizaino principus atitinkančią ugdymo aplinką ir, pritaikant ugdymo turinį, padėti mokytojui struktūruoti klasės aplinką ir ugdymo veiklas, ieškoti veiksmingų mokinio įtraukties į ugdymą mokymo(si) strategijų.

7. Logopedo netiesioginio darbo funkcijos:

7.1. nustatyti pagalbos poreikį, planuoti ir rengtis pratyboms:

7.1.1. išanalizuoti vaiko/mokinio ugdymosi poreikių vertinimo duomenis ir mokinio SUP vertinimo išvadas ir numatyti ugdymosi sunkumus padedančias įveikti strategijas, pagal kompetenciją kartu su mokytoju parinkti tinkamus vaikui/mokiniui ugdymo metodus, kompensacines priemones ir (ar) technologijas, padedančias vaikams/mokiniams, turintiems SUP, ugdytis, supažindinti su jomis mokytojus, mokinio padėjėjus dėl jų taikymo, inicijuoti naujų pagalbos ir ugdymo metodų bei ugdymo organizavimo strategijų paiešką;

7.1.2. planuoti savo teikiamos pagalbos intensyvumą, turinį ir numatyti pagalbos būdus;

7.1.3. stebėti, rinkti ir vertinti duomenis apie pagalbos veiksmingumą, ugdymosi sunkumų priežastis;

7.1.4. kolegialiai inicijuoti mokyklos aplinkos pritaikymą SUP turintiems mokiniams, teikti rekomendacijas mokyklos vadovui ir (ar) VGK dėl ugdymo aplinkų pritaikymo;

7.1.5. suderinti pagalbos ir teikiamų rekomendacijų mokytojams dėl ugdymo pritaikymo turinį ir tikslus, siekti jų dermės ir ugdymo veiksmingumo didinimo, ieškoti sprendimų, įgalinančių vaiką/mokinį ugdytis;

7.2. bendradarbiauti ir dirbti komandoje:

7.2.1. konsultuoti ir prireikus teikti metodinę pagalbą mokytojams, kitiems mokykloje dirbantiems švietimo pagalbos specialistams ir tėvams (globėjams, rūpintojams) vaiko pažinimo, ugdymosi sunkumų, SUP turinčių vaikų/mokinių ugdymo ir (ar) pagalbos teikimo klausimais;

7.2.2. dalyvauti formuojant mokyklos bendruomenės teigiamą požiūrį į įtrauktį, padėti geriau pažinti vaikų/mokinių įvairovę ir jų poreikius;

7.2.3. pristatyti VGK ir (ar) švietimo pagalbos tarnybos  išvadas ir rekomendacijas mokytojams, konsultuoti dėl ugdymo turinio pritaikymo ar individualizavimo, prireikus kreiptis į VGK dėl pagalbos teikimo arba vaiko/mokinio SUP įvertinimo ar pakartotinio vertinimo reikmės, kaip įmanoma labiau į šiuos procesus įtraukti tėvus (globėjus, rūpintojus);

7.2.4. kartu su mokytojais ir kitais švietimo pagalbos specialistais rengti ir įgyvendinti individualaus ugdymo plano vaikui/mokiniui pagalbos dalį, prireikus koordinuoti jo vykdymą;

7.2.5. dalintis savo žiniomis ir keistis informacija su kitais ugdymo proceso mokykloje dalyviais, siekiant sėkmingos vaikų/mokinių, turinčių SUP, įtraukties į ugdymą;

7.2.6. teikti siūlymus mokyklos vadovui dėl pagalbos kokybės ir jos prieinamumo didinimo;

7.2.7. dalyvauti VGK veikloje;

7.3. kokybiškai ir korektiškai atlikti savo darbą:

7.3.1. tvarkyti ir pildyti mokyklos nustatyta tvarka pagalbai teikti reikalingus dokumentus;

7.3.2. skleisti ir diegti inovatyvias pagalbos teikimo praktikas ir mokslo naujoves;

7.3.3. vykdyti profesinės veiklos savistabą, reflektuoti savo patirtį, profesinę veiklą ir identifikuoti profesinio tobulėjimo poreikius;

7.3.4. rūpintis savo kompetencijomis, dalyvauti kompetencijų tobulinimo veikloje;

7.3.5. laikytis darbo etikos kodekso;

7.3.6. korektiškai interpretuoti stebėjimo ir kitus turimus duomenis, siekiant pagalbos teikimo veiksmingumo.

**IV SKYRIUS**

**LOGOPEDO ATSAKOMYBĖ**

8. Logopedas atsako už:

8.1. vaikų / mokinių, turinčių specialiųjų ugdymosi poreikių, saugumą, sveikatą ir gyvybę savo darbo metu;

8.2. vaikų / mokinių, turinčių specialiųjų ugdymosi poreikių, programų vykdymą;

8.3. tinkamą logopedinės pagalbos teikimą, kokybišką savo funkcijų vykdymą;

8.4. kokybišką dokumentų tvarkymą;

8.5. mokyklos direktoriaus įsakymų, nurodymų savalaikį vykdymą;

8.6. saugos ir sveikatos, priešgaisrinės saugos instrukcijų ir šių pareiginių nuostatų bei mokyklos darbo tvarkos taisyklių vykdymą;

8.7. tvarkingą priemonių naudojimą;

8.8. suteiktos informacijos teisingumą bei konfidencialumą, asmens duomenų apsaugos teisės aktų nustatyta tvarka užtikrinimą;

8.9. mokyklos nuostatų vykdymą;

8.10. kvalifikacijos ir žinių tobulinimą;

9. Logopedas už atliktus darbus atsiskaito direktoriaus pavaduotojui ugdymui.

10. Logopedas už savo pareigų nevykdymą atsako darbo tvarkos taisyklių ir Lietuvos Respublikos įstatymų nustatyta tvarka.

11. Logopedas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria mokyklos direktorius.

\_\_\_\_\_\_\_\_\_\_\_\_\_\_\_\_\_\_